4Bíā bī ngákə kwí ékūkúá á Négev Bəkərétian ai ényɔ̄ yǎ Yúda ai ḿfág yǎ Négev Kaleb, bǐ tūmū fə Siglag ndóan.” 15Dávid nyé ai nyé nâ: “Yə o nə ma dzǎm kə́ lə́dē ḿfág ńkundǎ bǒd tē ó nə́?” Á yalán nyé nâ: “Kaníŋi ma sɔŋ ábə Zambá nâ wǎyǐ kig ma wé, tɔ á kə̄ ma və́ ńtí wama, maa mə́ kə wa lə́dē é vóm ńkundǎ bǒd tē ó nə́.” Dávid a kaní nyé sɔŋ tě. 16Á kə a ngákə ai nyé, o ndzí naa, o tâ anə́ bə́ tɔ̄tɔ̄án á sí á vyɛ ɛ, bə́ dzâg, bə́ nyâg, abóg anə́ bâyi wú ású é byə́m bə́ ngása ai ébí bə́ ngáfadi á sí Bəfilísta ai á sí Yūda. 17Dávid a ngáwé bɔ̄, a tádigi kíkídígi a kələ kwí ngōgógóle yǎ ámōs ó ngábə́ tsâ válā, m̀bɔ́g m̀bɔ́g təge kə, səsala hə bǎn bə́ndómán miǹtɛd mínyǐ yā bə́ ngátúb mīḿbíl á bə̄kámɛl á yób. 18Dávid a mǎn wólō é byə́m bísə̄ yā Amalekít bə́ ngása. 19Dzóm təge dzə́man, a tádígi á mɔ́ngɔ́ a kálan á nyīá modo, tɔ bɔ́n, tɔ bəngɔn, tɔ byə́m bísə̄ yǎ bə́ ngása, tɔ ébí bə́ ngáwole, Dávid a mǎn dúgan ai bísə. 20A nɔŋɔ́ miǹkunda míńtómbá mísə ai nyag, a tə́lé myā ósū wóé, bɔ́ nâ: “Bisə̌saa bí Dávid bí.” 21Dávid a sɔ́ kwí á é bod miǹtɛd míbɛ̄ yǎ bə́ ngáku sɔ́m təge ai ngul yǎ átɔ̌ŋ nyé, ábə̄ bə́ ngálígi ótotóŋ Besor, bə́ sɔ́ tóban ai Dávid á zēn bân é bod bə́ ngábə́ ai nyé. Dávid a súbú á bod bə́tē bə́ ngábə́ á sugú bɔ m̀bəmbə amǒs. 22É bǒd yā bə́ ngábə́ eyə́gan dzam ábē, ai bədzə́dzāā, á zāŋ ébá bə́ ngákə ai Dávid, bɔ́ nâ: “Ḿból bá ndzí kig kə ai bíā, byǎyǐ kig bɔ́ və̄ dzóm yā é byə́m bī hə́ sa. Mod ósə̄ yǎ ábə̄ bɔ́ á nɔŋɔ́ hə́ miníngá wōé ai bɔ́n bóé, bə́ tíē, bə́ kə !”